google/wiki40b huggingface dataset:
Πρωτάθλημα ποδοσφαίρου Βελγίου

Ιστορία

Το ποδοσφαιρικό πρωτάθλημα στο Βέλγιο ξεκίνησε την περίοδο 1895/1896, με πρωτοβουλία της Βασιλικής Βελγικής Ποδοσφαιρικής Ομοσπονδίας. Στην πρώτη διοργάνωση μετείχαν επτά σύλλογοι: Αντβέρπ, Μπρυζ, Λιέγη, Ρασίνγκ Βρυξελλών, Λεοπόλντ Βρυξελλών, Σπορτίνγκ Βρυξελλών και Ουνιόν ντ'Ιζέλ. Πρώτη πρωταθλήτρια αναδείχθηκε η Λιέγη, η οποία μαζί με τη Ρασίνγκ μοιράστηκαν τους πρώτους τίτλους, ενώ τη δεκαετία του 1900 κυριάρχησε η Ουνιόν Σαιντ-Ζιλουάζ με 6 τίτλους.
Το 1898-99 δημιουργήθηκε και δεύτερος όμιλος αλλά το 1900-01 οι δύο όμιλοι συγχωνεύτηκαν. Από το 1901 ως 1904 είχαμε πάλι δύο ομίλους και πλέι-οφ των τεσσάρων πρώτων (δύο από κάθε όμιλο) για την ανάδειξη πρωταθλητή. Το 1904-05 οι όμιλοι συγχωνεύτηκαν και το 1905-06 δημιουργήθηκε και Δεύτερη Κατηγορία. Το 2016, το πρωτάθλημα μετονομάστηκε σε Πρώτη Κατηγορία Α.

Λογότυπο

Το 2017, η Pro League παρουσίασε ένα νέο λογότυπο, το οποίο αντικατέστησε το προηγούμενο. Παρέμεινε η αναγραφή «Jupiler Pro League» λόγο της υφιστάμενης χορηγίας από την AB InBev.
Πανενθεϊσμός

Πανενθεϊσμός είναι η άποψη κατά την οποία ο θεός και ο κόσμος δεν ταυτίζονται, αλλά το καθετί περιέχεται στον θεό, χωρίς όμως η θεία ουσία να εξαντλείται μέσα στον κόσμο. Δεν πρέπει να συγχέεται με τον Πανθεϊσμό, σύμφωνα με τον οποίο το θείο στοιχείο και ο κόσμος ταυτίζονται. Στον Πανθεϊσμό, ο κόσμος και οτιδήποτε αυτός περιλαμβάνει ισοδυναμεί με το θείο, όμως στον πανενθεϊσμό ο κόσμος και το θείο δεν είναι οντολογικά ισοδύναμα. Ο θεός θεωρείται η ψυχή του σύμπαντος, το καθολικό πνεύμα που είναι πανταχού παρόν, πάντοτε, σε κάθε τι και στον καθένα. Ορισμένες εκδόσεις της θεωρίας υποστηρίζουν ότι ο κόσμος δεν είναι τίποτε περισσότερο από μια ενσάρκωση του θεού. Μεγάλο μέρος της Ινδουιστικής φιλοσοφίας χαρακτηρίζεται έντονα από πανενθεϊσμό και πανθεϊσμό.
Αμπντούλ Καμπίρ

Σταδιοδρομία

Τον Απρίλιο του 2002, ο Αμπντούλ Ραζάκ δήλωσε στο Associated Press ότι ο Καμπίρ θεωρούνταν ότι διέφυγε από την επαρχία Νανγκαράρ στην Πακτιά, μαζί με τον Αχμέντ Χαντρ. 
Το Κινεζικό Πρακτορείο Ειδήσεων Xinhua μετέδωσε πως ο Αμπντούλ Κεμπίρ αιχμαλωτίστηκε στο Νοβσερά του Πακιστάν στις 16 Ιουλίου 2005. Μαζί με τον Αμπντούλ Καμπίρ αιχμαλωτίστηκαν ο αδελφός του Αμπντούλ Αζίζ, ο μουλάς Αμπντούλ Καντίρ, ο μουλάς Αμπντούλ Χακ, και ένα πέμπτο μη κατονομασμένο μέλος της ηγεσίας των Ταλιμπάν.
Στις 19 Ιουλίου 2006, το μέλος του αμερικανικού Κογκρέσου Ρόσκοου Μπάρτλετ κατέγραψε τον Αμπντούλ Καμπίρ ως πρώην ύποπτο τρομοκράτη, τον οποίο η κυβέρνηση των ΗΠΑ δεν θεωρεί πια απειλή. 
Παρά τις αναφορές αυτές, αξιωματούχοι των μυστικών υπηρεσιών που μίλησαν στην Asia Times ανέφεραν ότι ο Καμπίρ και άλλοι ανώτατοι ηγέτες των Ταλιμπάν ενδέχεται να βρισκόταν στο βόρειο Βαζιριστάν του Πακιστάν κατά τη διάρκεια του Ραμαζανιού του 2007, σχεδιάζοντας επίθεση στο νοτιοανατολικό Αφγανιστάν. 
Το Xinhua ανέφερε στις 21 Οκτωβρίου 2007, καταγράφοντας αναφορές από το Daily Afghanistan, ότι ο Αμπντούλ Καμπίρ είχε διοριστεί διοικητής στις επαρχίες Νανγκαράρ, Λαγκμάν, Κουνάρ και Νουρεστάν. 
Μια αναφορά στις 21 Φεβρουαρίου 2010, δήλωσε ότι ο Καμπίρ συνελήφθη στο Πακιστάν ως αποτέλεσμα των πληροφοριών που συλλέχθηκαν από τον Μουλά Μπαραντάρ, ο οποίο νωρίτερα μέσα στον μήνα είχε συλληφθεί. Ο Καμπίρ αργότερα απελευθερώθηκε.
Far Cry (ταινία)

Πλοκή

Ο Τζακ Κάρβερ, ένα πρώην μέλος των γερμανικών ειδικών δυνάμεων, πηγαίνει την δημοσιογράφο Βάλερι Καρδινάλ για επίσκεψη στον θείο της τον Μαξ σε ένα νησί που δουλεύει σε στρατιωτικό συγκρότημα. Μόλις έφτασαν, τα τέρατα του γιατρού πολεμιστή φυλακίζουν την Βάλερι. Ο Τζακ δεν νοιάζεται για εκείνη ώσπου που η βάρκα του ανατινάζεται. Όταν η βάρκα του έχει τελείως καταστραφεί, ο Τζακ ανακαλύπτει τον πραγματικό στόχο των εγκαταστάσεων στο νησί: η δημιουργία γενετικών τροποποιημένων στρατιωτών.

Παραγωγή

Ο Ούβε Μπολλ απέκτησε τα δικαιώματα για το έργο Far Cry πριν την κυκλοφορία του ομώνυμου παιχνιδιού. Σε μια συνέντευξη τον Οκτώβριο 2006, δήλωσε ότι η παραγωγή του Far Cry θα άρχιζε το Μάιο του 2007. Η ταινία κυκλοφόρησε στη Γερμανία τον Οκτώβριο του 2008.
1555 Ντεγιάν

Φυσικά χαρακτηριστικά

Τα φυσικά χαρακτηριστικά του Ντεγιάν είναι άγνωστα.
Τζένη Ρουσσέα

Βιογραφικά στοιχεία

Γεννήθηκε στην Ζάκυνθο στις 25 Οκτωβρίου 1932.
Φοίτησε στη σχολή Εθνικού Θεάτρου.
Το 1970 η Τζένη Ρουσσέα παντρεύτηκε τον φαρμακοβιομήχανο Σωτήρη Σοφιανόπουλο και την ιδια χρονια (1970) απέκτησε την κόρη της Έλλη. Από το 1975 αναλαμβάνει την επιχείρηση του θεάτρου "Κώστα Μουσούρη".
Google Pixel

Το Google Pixel είναι μια σειρά ηλεκτρονικών καταναλωτικών συσκευών από την Google που εκτελούν είτε το λειτουργικό σύστημα Chrome OS είτε το λειτουργικό σύστημα Android. Η σειρά συσκευών Pixel περιλαμβάνει το tablet Pixel C, τους φορητούς υπολογιστές και τα smartphone Pixel και μπορείτε να το αγοράσετε μέσω του Google Store ή στα καταστήματα λιανικής πώλησης. Στην Ελλάδα το Google Pixel και το Google Pixel XL μπορούν να αγοραστούν μέσω του καταστήματος Πλαίσιο.

Pixel Buds

Στο συμβάν υλικού Google του Οκτωβρίου του 2017, παρουσιάστηκε ένα σύνολο ασύρματων ακουστικών μαζί με τα smartphone Pixel 2. Τα ακουστικά είναι σχεδιασμένα για τηλέφωνα με Android Marshmallow ή υψηλότερα και συνεργάζονται με το Google Assistant. Εκτός από την αναπαραγωγή ήχου και την απάντηση σε κλήσεις, τα ακουστικά υποστηρίζουν τη μετάφραση σε 40 γλώσσες μέσω του Google Translate.

Pixelbook Pen

Παράλληλα με την κυκλοφορία του Pixelbook τον Οκτώβριο του 2017, η Google ανακοίνωσε το Pixelbook Pen, μια γραφίδα που θα χρησιμοποιηθεί με το Pixelbook. Έχει ευαισθησία πίεσης καθώς και υποστήριξη για το Google Assistant. Το στυλό τροφοδοτείται από μια αντικαταστάσιμη μπαταρία AAAA και διατίθεται στην τιμή των 99$.
Πυξίς

Αξιοσημείωτα στον αστερισμό

- Ο αστέρας T Πυξίδος (T Pyx) είναι κατακλυσμικός μεταβλητός που έχει εκραγεί επανειλημμένα ως επαναληπτικός καινοφανής αστέρας.
- Το ανοικτό σμήνος NGC 2627 έχει φαιν.μέγεθος 8,4 και φαινόμενη διάμετρο 11΄.
- Το ανοικτό σμήνος NGC 2658 έχει φαιν.μέγεθος 9,2 και φαινόμενη διάμετρο 10΄.
- Το πλανητικό νεφέλωμα NGC 2818 (φαιν.μέγεθος 11,9) βρίσκεται δίπλα στο ανοικτό σμήνος NGC 2818A.
- Ο γαλαξίας NGC 2613, στο βορειοδυτικό τμήμα του αστερισμού, έχει φαιν.μέγεθος 10,3 και μας δείχνει την πλάγια όψη του (edge-on).
Στάδιο Νίκος Γκούμας

Ιστορία γηπέδου

Το γήπεδο της Νέας Φιλαδέλφειας δημιουργήθηκε το 1930 και από την αρχή της δημιουργίας του αποτελούσε την έδρα της ποδοσφαιρικής ΑΕΚ. Το στάδιο είχε σχήμα πετάλου ως το 1979, οπότε επί προεδρίας Λουκά Μπάρλου κτίστηκε μια διώροφη κερκίδα χωρητικότητας 9.000 θεατών, μετατρέποντάς το στο μεγαλύτερο ιδιόκτητο στάδιο της εποχής εκείνης στην Αθήνα, αλλά και στην Ελλάδα. Στο κάτω διάζωμα, που ήταν κλειστό και ονομάστηκε «σκεπαστή», συγκεντρώνονταν όλοι οι φανατικοί οπαδοί της ΑΕΚ. Την περίοδο 1985 - 1987 το στάδιο έμεινε κλειστό λόγω έργων και η ομάδα της ΑΕΚ αγωνιζόταν προσωρινά στο ΟΑΚΑ. Στις αρχές της δεκαετίας του '90 του δόθηκε το όνομα του παλιού προέδρου της AEK Νίκου Γκούμα, ο οποίος συνεισέφερε πολλά σε διάφορες φάσεις κατασκευής του. Την προ του 1998 περίοδο, κατά την οποία δεν υπήρχαν καθίσματα, η χωρητικότητα του γηπέδου ξεπερνούσε τις 40.000 θέσεις. Με την τοποθέτηση καθισμάτων αυτή μειώθηκε στις 28.729 θέσεις. Την επόμενη χρονιά και μετά τον μεγάλο σεισμό (5,9 ρίχτερ) της Πάρνηθας το 1999 το γήπεδο υπέστη σημαντικές ζημιές και για λίγους μήνες δεν χρησιμοποιήθηκε, ώστε να επισκευαστεί. Παρ' όλες τις επισκευές δεν μπορούσε να χρησιμοποιηθεί το σύνολο των εξεδρών. Η ανακατασκευή του γηπέδου ήταν απαραίτητη, όμως δεν υπήρχε επαρκής χρηματοδότηση, ενώ υπήρξε και αντίδραση μερίδας των κατοίκων της περιοχής, που προσέφυγαν μάλιστα αργότερα στο ΣτΕ αντιδρώντας στο σχέδιο ανάπλασης, που προέβλεπε υπόγειο χώρο στάθμευσης και εμπορικά καταστήματα.
Το Μάιο του 2003 το γήπεδο κατεδαφίστηκε με την προοπτική να ανεγερθεί ένα νέο στάδιο για την ΑΕΚ, το οποίο θα μπορούσε να χρησιμοποιηθεί και για τη διεξαγωγή αγώνων ποδοσφαίρου στους Ολυμπιακούς Αγώνες του 2004. Η παρατεταμένη όμως κωλυσιεργία, νομικά ζητήματα και τα στενά χρονικά περιθώρια ακύρωσαν την εν λόγω προοπτική. Μαζί κατεδαφίστηκε και το Κλειστό Γυμναστήριο «Γιώργος Μόσχος», καθώς τα σχέδια προέβλεπαν και τη δημιουργία νέου κλειστού καλαθοσφαίρισης. Για αρκετό διάστημα είχε εγκαταλειφθεί πλήρως η ιδέα της ανέγερσης νέου γηπέδου και η ποδοσφαιρική ΑΕΚ είχε στραφεί σε άλλες περιοχές για να δημιουργήσει νέα έδρα.
Εκτός από την ομάδα της ΑΕΚ το γήπεδο είχε φιλοξενήσει αγώνες και της Εθνική Ελλάδος ανδρών ποδοσφαίρου. Από το 2004 έως και σήμερα η ΑΕΚ χρησιμοποιεί μέσω ενοικίασης το ΟΑΚΑ ως έδρα της.

Συναυλίες

Ο Ρόρυ Γκάλαχερ πραγματοποίησε συναυλία στο στάδιο το 1981. Επίσης, οι Iron Maiden και ο Μπράιαν Άνταμς πραγματοποίησαν συναυλίες το 1988 και το συγκρότημα The Cure το 1989. Το 1990 ήταν η σειρά της Τίνα Τέρνερ για συναυλία στο στάδιο «Νίκος Γκούμας». Το 1992 το συγκρότημα Simply Red και το 1993 οι Έλτον Τζον και Στινγκ πραγματοποίησαν συναυλία στο στάδιο. Τέλος, στα μέσα της δεκαετίας του 1980 ο Ντέιβιντ Χείσελχοφ, πραγματοποίησε συναυλία μαζί με τον KITT από την τηλεοπτική σειρά  «Ο Ιππότης της Ασφάλτου».
Χαλιφάτο Ρασιντούν

Προέλευση

Μετά τον θάνατο του Μωάμεθ το 632, οι Μεδιναίοι Ανσαρίτες φιλονικούσαν για το ποιος θα τον διαδεχόταν, ενόσω η οικογένεια του Προφήτη ήταν απασχολημένη με τις ετοιμασίες της ταφής του. Ο Ουμάρ (κάποιο σημαίνον πρόσωπο της φυλής των Κουραϊσιτών) και ο Αμπού Ουμπάιντα των Ανσαριτών δήλωσαν την πίστη τους στον Αμπού Μπακρ, με το σύνολο των Ανσαριτών και των Κουραϊσιτών να ακολουθούν. Ο Αμπού Μπακρ έγινε έτσι ο πρώτος χαλίφης "Ρασούλ Αλλάχ" (δηλ. Διάδοχος του "Αγγελιαφόρου του Θεού") και ξεκίνησε εκστρατείες να διαδόσει το Ισλάμ. Αρχικώς όμως, έπρεπε να υποτάξει τις αραβικές φυλές που είχαν απομακρυνθεί των όρκων τους στο Ισλάμ και από την ισλαμική κοινότητα.
Μπομπ Κούλικ

Βιογραφία

Ο Μπομπ Κούλικ γεννήθηκε το 1950 στο Μπρούκλιν της Νέας Υόρκης.

Το 1973 έκανε οντισιόν για να ενταχθεί στους Kiss, αλλά η θέση τελικά καταλήφθηκε από τον Έις Φρίλι. Αργότερα συνεργάστηκε με το συγκρότημα για τον δίσκο "Alive II", ηχογραφώντας μαζί τους τρία νέα στούντιο κομμάτια, τα "All American Man", "Larger Than Life" και "Rockin' in the U.S.A". Επίσης, έπαιξε στο "Naked City" από τον δίσκο "Unmasked", όπως και στο "Creatures of the Night" του 1982.

Το 1972, είχε συμμετάσχει στο άλμπουμ "Good Times A'Comin' " των Hookfoot και μέχρι τα τέλη της δεκαετίας του '70 συνεργάστηκε με ονόματα όπως ο Λου Ριντ, ο Meat Loaf, κ.α.. Το 1980 σχημάτισε τους Balance μαζί με τον κιμπορντίστα Νταγκ Κατσαρό, το ντράμερ Τσακ Μπούρτζι, τον μπασίστα Ντένις Φέλντμαν και τον τραγουδιστή Πέπι Κάστρο. Το ομώνυμο άλμπουμ του συγκροτήματος δεν κατάφερε να μπει στο Top-100 του Billboard, παρά την Top-30 επιτυχία του σινγκλ "Breaking Away". Το επόμενο σινγκλ, "Breaking Away" έφθασε στο # 58, αλλά το συγκρότημα αντιμετώπισε προβλήματα με την "CBS Records" για την κυκλοφορία του άλμπουμ "In For The Count", οδηγώντας τον Κούλικ σε αποχώρηση.

Ο κιθαρίστας συμμετείχε στο ομώνυμο άλμπουμ του Μάικλ Μπόλτον το 1983 και έπαιξε στο πρότζεκτ Skull και το μοναδικό τους άλμπουμ με τίτλο "No Bones About It", στις αρχές της δεκαετίας του '90. Ο Κούλικ εντάχθηκε στους W.A.S.P. και ηχογράφησε μαζί τους, τους δίσκους "The Crimson Idol" το 1992 και "Still Not Black Enough" το 1995, χωρίς όμως να περιοδεύσει με το συγκρότημα.

Το 1996 σχημάτισε τους Murderer's Row, κυκλοφορώντας το ομώνυμο άλμπουμ και έκτοτε συμμετείχε σε διάφορα συγκροτήματα όπως οι Blackthorne, οι Observation Balloon, ενώ έκανε την παραγωγή σε κυκλοφορίες των Motörhead, Νταϊάνα Ρος, Kiss, κ.α..
Αθλητικό σωματείο

Αθλητικό σωματείο ή αθλητικός σύλλογος, μερικές φορές συναντάται και ως αθλητική λέσχη ή με την ευρύτερη έννοια αθλητική κοινωνία, αν και συνήθως αυτή αφορά πλήθος αθλητικών οντοτήτων, είναι σωματείο το οποίο δραστηριοποιείται σε ένα ή περισσότερα αθλήματα. Το εύρος των αθλητικών σωματείων μπορεί να κυμαίνεται μεταξύ άσημων επαρχιακών ομάδων, με φιλάθλους συγγενείς και φίλους, και διάσημων συλλόγων, με επαγγελματίες αθλητές και τεχνικούς, εκτεταμένες εμπορικές δραστηριότητες και χιλιάδες εγγεγραμμένα μέλη.

Οργάνωση

Τα μεγάλα αθλητικά σωματεία χαρακτηρίζονται από το γεγονός ότι διαθέτουν επαγγελματικά και ερασιτεχνικά τμήματα σε διάφορα αθλήματα. Οι ομάδες και οι αθλητές που ανήκουν σε ένα αθλητικό σωματείο μπορεί να αγωνίζονται σε πολλές και διαφορετικές διοργανώσεις, φορώντας τα ίδια χρώματα και χρησιμοποιώντας την ίδια ονομασία, έχοντας τους ίδιους συλλόγους φιλάθλων, υποστηρικτές και εγκαταστάσεις. Πολλά αθλητικά σωματεία παρέχουν στους φιλάθλους τη δυνατότητα να ενισχύσουν οικονομικά το αγαπημένο τους σωματείο, προσφέροντάς τους ως ανταπόδοση διάφορα προνόμια, όπως μειωμένο εισιτήριο στους εντός έδρας αγώνες των ομάδων του σωματείου. Η οικονομική ενίσχυση από τους φιλάθλους, οι συμφωνίες χορηγίας, τα τηλεοπτικά δικαιώματα, η εμπορευματοποίηση και η πώληση των προϊόντων που σχετίζονται με το σωματείο, είναι συνήθως οι πρωτογενείς πηγές χρηματοδότησης των αθλητικών σωματείων.
Επιπλέον, υπάρχουν αθλητικά σωματεία ή τμήματά τους, που είναι εισηγμένα στο χρηματιστήριο αξιών. Πολλές επαγγελματικές ευρωπαϊκές ποδοσφαιρικές ομάδες που ανήκουν σε ευρύτερα αθλητικά σωματεία, λειτουργούν με αυτό τον τρόπο. Επίσης, ορισμένες αθλητικές ομάδες ανήκουν και χρηματοδοτούνται από συγκεκριμένες εταιρείες, οι οποίες δεν σχετίζονται με τον αθλητισμό. Μία εταιρεία μπορεί να κατέχει περισσότερες από μία αθλητικές ομάδες, των οποίων οι έδρες, υπάρχει περίπτωση να βρίσκονται ακόμη και σε διαφορετικές χώρες.

Ελλάδα

Στην ελλάδα, η ίδρυση αθλητικού σωματείου επιτυγχάνεται με βάση τις διαδικασίες που ορίζει ο ισχύον νόμος. Κάθε σωματείο το οποίο είναι επίσημα αναγνωρισμένο, φέρει κωδικό αναγνώρισης από τη Γενική Γραμματεία Αθλητισμού (ΚΑ ΓΓΑ). Ειδικότερα, για κάθε άθλημα υπάρχει και η αντίστοιχη καταχώριση στην αρμόδια ομοσπονδία, όπως ο αριθμός μητρώου στην Ελληνική Ποδοσφαιρική Ομοσπονδία (ΑΜ ΕΠΟ) και ο αριθμός μητρώου στην Ελληνική Ομοσπονδία Πετοσφαίρισης (ΑΜ ΕΟΠΕ).
Λοιμώδης μονοπυρήνωση

Κλινική εικόνα

Υψηλός πυρετός (εως 40), κακουχία, λεμφαδενοπάθεια τραχηλική ή διάχυτη, φαρυγγαλγία
Επίσης μπορεί να συνυπάρχουν φαρυγγοαμυγδαλίτιδα ,μειωμένη λήψη υγρών και τροφής, δυσχέρεια στην αναπνοή, παχύ λευκό επίχρισμα στο φάρυγγα (σαν του στρεπτοκόκκου ή της διφθερίτιδας),
εξάνθημα κηλιδιβλατιδώδες (στο 5% των περιπτώσεων) τη 4η-10η μέρα, πετέχειες στη μαλακή υπερώα, σπληνομεγαλία (50%)- ηπατομεγαλία (10%).

Διάγνωση

Ο καλύτερος τρόπος διάγνωσης είναι η ανίχνευση στο αίμα των ειδικών αντισωμάτων εναντίον του ιού. Ο μικροβιολόγος μπορεί να δει στο μικροσκόπιο την μορφολογία των λευκών αιμοσφαιρίων και να μας πει με σχετική ασφάλεια αν το παιδί μπορεί να πάσχει από λοιμώδη μονοπυρήνωση .

Πορεία νόσου

Ο χρόνος επώασης του ιού είναι 30-50 μέρες ενώ η διάρκεια μετάδοσης αρχίζει λίγες μέρες πριν από την έναρξη των συμπτωμάτων και τελειώνει με το πέρας αυτών.
Ο πυρετός συνήθως υποχωρεί σε δύο εβδομάδες. Πλήρης υποχώρηση των συμπτωμάτων παρατηρείται μετά από 2-3 μήνες.

Επιπλοκές

Ηπατίτιδα, ρήξη σπλήνα, απόφραξη αεραγωγού, θρομβοπενία, αιμολυτική αναιμία, άσηπτη μηνιγγίτιδα, εγκεφαλίτιδα, πάρεση προσωπικού, σύνδρομο Guillain-Barre, εγκάρσια μυελίτιδα, ορχίτιδα.

Θεραπεία

Υποστηρικτικά μέτρα (ξεκούραση, αναλγητικά), κορτικοστεροειδή μόνο σε απόφραξη αεραγωγού, νευρολογικές επιπλοκές, θρομβοπενία ή αιμόλυση.
Φερνάντο Λούγο

Βιογραφία

Γεννήθηκε στις 30 Μαΐου του 1951 στο Σαν Πέδρο ντελ Παρανά, στην επαρχία Ιταπούα. Χειροτονήθηκε ιερέας το 1977 και το 1994 έγινε επίσκοπος του Σαν Πέδρο. Έχοντας την επιθυμία να διεκδικήσει τον προεδρικό θώκο, παραιτήθηκε από επίσκοπος στις 11 Ιανουαρίου του 2005.

Εκλογή στην προεδρία

Γνωστός με το όνομα «Ο επίσκοπος των πτωχών», ο ίδιος θέλει να αποστασιοποιήσει τον εαυτό του από λαϊκιστές ηγέτες της Νότιας Αμερικής.
Κατά τη διάρκεια της προεκλογικής εκστρατείας ο Λούγο δέχθηκε απειλές για τη ζωή του και το Υπουργείο Εσωτερικών του προσέφερε ασφάλεια το 2007, όπως αναφέρεται σε άρθρο στην Prensa Latina. Οι δημοσκοπήσεις έδειξαν το Λούγο ως νικητή των εκλογών.
Τον Οκτώβριο του 2007 η εφημερίδα ABC Color έγραψε ότι ο Λούγο θα ήταν υποψήφιος με το Χριστιανοδημοκρατικό Κόμμα της Παραγουάης.
Το κόμμα της κυβέρνησης δεν έκανε προσπάθειες να εμποδίσει την υποψηφιότητα του επισκόπου, ωστόσο συζητήθηκε η πιθανή παραβίαση του Άρθρου 235 του Συντάγματος της Παραγουάης, το οποίο απαγορεύει στους υπουργούς που βρίσκονται σε οποιοδήποτε εκκλησιαστικό αξίωμα να κατέχουν εκλόγιμη θέση. Ο Πάπας αρνήθηκε την παραίτηση του Λούγο από τον Κλήρο.
Στις 20 Απριλίου του 2008 ο Λούγο κέρδισε τις προεδρικές εκλογές. Για πρώτη φορά έπειτα από 61 χρόνια, το Κόμμα Κολοράδο εξοβελίστηκε από την εξουσία. Η υποψήφια του μέχρι πρότινος κυβερνώντος κόμματος, Μπλάνκα Οβελάρ, παραδέχθηκε την ήττα της στις εκλογές, αργά το βράδυ της ίδιας ημέρας. Με βάση τα αποτελέσματα από 13.000 επί συνόλου 14.000 εκλογικών τμημάτων, ο Λούγο έλαβε το 41% των ψήφων έναντι 31% για την Οβελάρ και 22% για ένα τρίτο υποψήφιο. Ανέλαβε προεδρικά καθήκονταστις 15 Αυγούστου του 2008.

Προσωπική ζωή

Ο Λούγο δεν είναι παντρεμένος και κατά συνέπεια όρισε ως Πρώτη Κυρία την αδερφή του, Μερσέδες Λούγο.
Στις 13 Απριλίου του 2009 ο Λούγο παραδέχθηκε ότι είναι πατέρας ενός παιδιού από την 26χρονη κυρία Καρίγιο, όταν ο ίδιος ήταν επίσκοπος της Ρωμαιοκαθολικής Εκκλησίας. Ο δικηγόρος της γυναίκας ανέφερε ότι το παιδί γεννήθηκε στις 4 Μαΐου του 2007.
Μια εβδομάδα αργότερα, μια δεύτερη γυναίκα η Μπενίγνα Λεγκισαμόν (Benigna Leguizamón)ισχυρίστηκε ότι ο Λούγο είναι πατέρας ενός από τα παιδιά της , το οποίο απέκτησε το 2002 όταν υπηρετούσε ως επίσκοπος. Ωστόσο, ο Λούγο δεν αναγνώρισε και αυτό το παιδί όπως στην πρώτη περίπτωση. Ακολούθησε η μήνυση της Λεγκισαμόν, με την οποία ζητούσε να υποβληθεί ο πρόεδρος σε εξέταση DNA.  Μια τρίτη γυναίκα φιλοκυβερνητική ακτιβίστρια, η Ορτανσία Μοράν (Hortensia Morán) εμφανίστηκε μία ημέρα μετά τη Λεγκουισαμόν και ισχυρίστηκε και εκείνη ότι ο Λούγο είναι πατέρας του παιδιού της, το οποίο ήταν 16 μηνών και ονομάστηκε με το όνομα Πάπα Ιωάννη Παύλο Β΄.
Υποταγματάρχης

Ετυμολογία

Η λέξη υποταγματάρχης προέρχεται από το πρόθεμα υπό- + τάγμα (γενική: τάγματος) + άρχω (διοικώ).
2813 Τζάππαλα

Φυσικά χαρακτηριστικά

Η μέση διάμετρος του Τζάππαλα εκτιμάται σε 32,57 χιλιόμετρα. O φασματικός τύπος του είναι T, ενώ το γεωμετρικό άλβεδό του είναι 0,0663.
Πέπε

Ποδοσφαιρική Καριέρα

Γεννημένος στο Μασεϊό της Βραζιλίας, ξεκίνησε την ποδοσφαιρική του καριέρα στην τοπική ομάδα της περιοχής όπου γεννήθηκε. Στην ηλικία των 18 μετακομίζει στην Πορτογαλία για να αγωνιστεί με τα χρώματα της Μαρίτιμο. Ο Πέπε αγωνίστηκε σε ποικίλες θέσεις και κυρίως ως αμυντικός.

Πόρτο (2004-2007)

Το καλοκαίρι του 2004 μετακομίζει στην ΦΚ Πόρτο με την πρώην του ομάδα να κερδίζει 1.000.000 € και τρεις ποδοσφαιριστές. Τα ινία της ομάδας, μετά την κατάκτηση του Champions League, έχει πλέον ο Βικτορ Φερναντεζ. Παρέμεινε για πολλά παιχνίδια στον πάγκο της ομάδας ως τρίτη αμυντική επιλογή. Δεν συνέβαινε το ίδιο και την επόμενη χρονιά όπου με την αλλαγή προπονητή ο παίκτης πήρε πολλές ευκαιρίες. Οι αρκετά καλές εμφανίσεις τον έφεραν στο προσκήνιο και πολλές ομάδες ενδιαφέρθηκαν για την αγορά του. Τελικά κατέληξε στην Μαδρίτη για να αγωνιστεί στην Ρεάλ Μαδρίτης.

Ρεάλ Μαδρίτης (2007-2017)

Στις 10 Ιουλίου 2007 ο Πέπε υπέγραψε συμβόλαιο  4 χρόνων με την μεταγραφή να αγγίζει τα 30 εκατομμύρια €. Την χρονιά εκείνη η Ρεάλ κέρδισε το πρωτάθλημα ενώ αξιοσημείωτο είναι το γεγονός ότι σε παιχνίδι απέναντι στην μισητή αντίπαλο Μπαρτσελόνα, με νικητή την Ρεάλ (1-0), κέρδισε τον τίτλο του Man of the match καθώς σταμάτησε πολλές επιθέσεις. Την επόμενη χρονιά οι τραυματισμοί θα τον αφήσουν εκτός γηπέδου αλλά η επιστροφή του θα στιγματιστεί από την επιθετική του συμπεριφορά απέναντι σε αντιπάλους αλλά και συμπαίκτες. Το 2009 θα επιστέψει διεκδικώντας μια θέση στην αρχική ενδεκάδα. Ωστόσο τον Δεκέμβριο ένας τραυματισμός θα του στερήσει την συμμετοχή στο Παγκόσμιο Κύπελλο Ποδοσφαίρου. Την χρονιά 2010 ως προπονητής αναλαμβάνει ο Ζοζέ Μουρίνιο ο οποίος δημιουργεί ένα απο τα καλύτερα αμυντικά δίδυμα του πρωταθλήματος, τον Πέπε και τον Ρικάρντο Καρβάλιο. Παρά τους λιγοστούς τραυματισμούς και τις φήμες που τον ήθελαν να φεύγει απο την ομάδα τελικά υπέγραψε συμβόλαιο μέχρι το 2015. Στο παιχνίδι με την Μπαρτσελόνα υπήρξε αψιμαχία του με τον Ντάνι Άλβες που είχε ως αποτέλεσμα την αποβολή του. Ωστόσο πολλοί ποδοσφαιριστές υποστήριξαν τον Πέπε. Την επόμενη χρονιά και πάλι σε αγώνα με την Μπαρτσελόνα ο Πέπε πάτησε τον Λιονέλ Μέσι και πολλοί τον καταδίκασαν. Σε συνέντευξή του έκανε πολλά παράπονα για την συμπεριφορά των ΜΜΕ λέγοντας πως:Ο Τύπος με παρουσιάζει σαν δολοφόνο.
Γκόρνι Γιασένιανι

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Το χωριό βρίσκεται επί της αριστερής όχθης του ποταμού Νέρετβα.

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Γουλιέλμος Α΄ του Νασσάου-Ντίλενμπουργκ

Βιογραφία

Γεννήθηκε στο Ντίλενμπουργκ και ήταν ο δευτερότοκος γιος του Ιωάννη Ε΄ κόμη του Νασσάου-Ντίλενμπουργκ και της Ελισάβετ, κόρης του Ερρίκου Γ΄ λαντγκράβου της Άνω Έσσης. Ο Ιωάννης Ε΄ ήταν εγγονός του Ένγκελμπερτ Α΄ του Νασσάου-Ντίλενμπουργκ, που η σύζυγός του Ιωάννα φαν Πολάνεν ήταν κυρία της Μπρέντα και πολλών βαρονιών στην Ολλανδία, το Αινώ, την Ουτρέχτη και τη Ζηλανδία. Με την προίκα της ο Οίκος του Νασσάου έγινε ένας από τους πιο πλούσιους και με επιρροή στις Κάτω Χώρες. 
Ο Γουλιέλμος Α΄ απεβίωσε το 1559. Από τους πέντε γιους του, οι δύο πρώτοι είχαν απογόνους: ο Γουλιέλμος Α΄ κληρονόμησε τον εξάδελφό του Ρενέ των Νασσάου πρίγκιπα της Οράγγης και απόγονός του είναι ο Γουλιέλμος Γ΄ της Αγγλίας, ενώ ο Ιωάννης ΣΤ΄ διαδέχθηκε τον πατέρα του ως κόμης του Νασσάου-Ντίλενμπουργκ και απόγονοί του είναι οι κυβερνήτες (stadtholder) και οι μετέπειτα βασιλείς της Ολλανδίας.
Τζαβαλάς Καρούσος

Βιογραφία

Γεννήθηκε στη Λευκάδα το 1904, όπου και ολοκλήρωσε τις εγκύκλιες σπουδές του. Στη συνέχεια φοίτησε στη Νομική Σχολή του Πανεπιστημίου Αθηνών και παράλληλα στη Δραματική Σχολή του Εθνικού Ωδείου. Από τα μαθητικά του ακόμη χρόνια στη Λευκάδα ήταν μέλος του ΣΕΚΕ και αργότερα στην Αθήνα έγινε μέλος του ΚΚΕ. Στα χρόνια της Κατοχής εντάχθηκε στο ΕΑΜ και ανέπτυξε αντιστασιακή δράση. Εξορίστηκε το 1948 στη Μακρόνησο και, κατόπιν, στον Αη-Στράτη. Το 1967, κατά τη διάρκεια του πραξικοπήματος των συνταγματαρχών συνελήφθη και στάλθηκε εξορία στη Γυάρο. Αφέθηκε ελεύθερος τρεις μήνες αργότερα, βαριά άρρωστος και εγκαταστάθηκε στο Παρίσι όπου είχε αντιδικτατορική δράση.

Θέατρο

Πρωτοεμφανίστηκε στο θέατρο με τον θίασο Βεάκη - Νέζερ. Με θεατρικές σπουδές στη Γαλλία και σε άλλες ευρωπαϊκές χώρες, έπαιξε στο Εθνικό Θέατρο στη χρυσή εποχή του Φώτου Πολίτη, συγκρότησε δικό του θίασο μεταπολεμικά και συμμετείχε σε παραστάσεις του Ελληνικού Λαϊκού Θεάτρου με τον Μάνο Κατράκη.
Στήριξε ιδιαίτερα το νεοελληνικό έργο και πρωταγωνίστησε σε πολλές ταινίες του ελληνικού κινηματογράφου (Η ζαβολιάρα, Οργή, Αντιγόνη, Η λίμνη των στεναγμών, Άνθρωπος για όλες τις δουλειές, Φαίδρα). Ο ρόλος που τον σημάδεψε ήταν αυτός του Σάιλοκ στον Έμπορο της Βενετίας του Σαίξπηρ, με τον οποίο και τερμάτισε πρόωρα -και βίαια λόγω χούντας- τη θεατρική του καριέρα στο Δημοτικό Θέατρο Πειραιά. Ενσάρκωσε και τον Αλή Πασά στον κινηματογράφο στην ταινία Η Λίμνη των Στεναγμών, στο πλευρό της Ειρήνης Παππά.
Πέθανε στις 3 Δεκέμβρη 1969 στο Παρίσι, όπου και ενταφιάστηκε και μερικά χρόνια αργότερα τα οστά του μεταφέρθηκαν στην Λευκάδα, όπου είναι μέχρι σήμερα. Είχε μια κόρη, την Δέσπω, που είναι συγγραφέας.
Νίκος Δεληγιάννης

Καριέρα

Ο Νίκος Δεληγιάννης έκανε τα πρώτα του βήματα στο χώρο της υδατοσφαίρισης στον ΑΝΟ Γλυφάδας, με τον οποίο υπέγραψε το πρώτο του επαγγελματικό συμβόλαιο το 1994, σε ηλικία 18 ετών. Το 2001 μετεγγράφη στον Ολυμπιακό Πειραιώς, στον κατέκτησε αρκετούς τίτλους τόσο σε εγχώριο, όσο και σε διεθνές επίπεδο. Συγκεκριμένα, έχει κατακτήσει μέχρι στιγμής 12 Πρωταθλήματα Ελλάδας (2002, 2003, 2004, 2005, 2007, 2008, 2009, 2010, 2011, 2013, 2014, 2015), 12 Κύπελλα Ελλάδας (2002, 2003, 2004, 2006, 2007, 2008, 2009, 2010, 2011, 2013, 2014, 2015), 1 Πρωτάθλημα Ευρώπης (2002) και 1 Σούπερ Καπ Ευρώπης (2002).

Διεθνείς συμμετοχές

Ο Νίκος Δεληγιάννης είναι διεθνής με την Εθνική Ομάδα Υδατοσφαίρισης της Ελλάδος για περισσότερο από μια δεκαετία και πραγματοποίησε δεκάδες συμμετοχές. Μεταξύ άλλων, έχει συμμετάσχει σε 4 Ολυμπιακούς Αγώνες (2000, 2004, 2008 και 2012).